Przedbórz
Przedbórz on linn Poolas Łódźi vojevoodkonnas Radomsko maakonnas, Przedbórzi valla halduskeskus. Przedbórz asub Pilica jõe ääres, Radomskost umbes 31 km idas. Asulat on ürikutes esmamainitud 1145. aastal. Przedbórz sai linnaõigused 1370. aastal, neid uuendati Magdeburgi õiguse alusel 1405. aastal. 1638. aastal sai linn suures tulekahjus rängalt kannatada, 1656. aastal rüüstasid linna Rootsi väed.